b'\n_START_ARTICLE_\nTiesa ir melas\n_START_SECTION_\nTurinys\n_START_PARAGRAPH_\nSudegusiame name aptinkamas i\xc5\xa1 Jugoslavijos kilusios ir degalin\xc4\x97je dirbusios Normos Zaicler k\xc5\xabnas. Skrodimas parodo, kad moteris buvo nu\xc5\xa1auta ir po kuro laiko suimama Luiza Santini, kurios vyras Klaudijus buvo Normos meilu\xc5\xbeis. Luiza neigia \xc4\xafvykd\xc5\xbeiusi nusikaltim\xc4\x85, ta\xc4\x8diau teismas pripa\xc5\xbe\xc4\xafsta j\xc4\x85 kalta ir nuteisia kal\xc4\x97ti 10 met\xc5\xb3._NEWLINE_Paleista i\xc5\xa1 kal\xc4\x97jimo 3 metais anks\xc4\x8diau, Luiza va\xc5\xbeiuoja \xc4\xaf miest\xc4\x85, kur gyvena j\xc4\x85 palik\xc4\x99s vyras. \xc4\x8cia ji randa \xc5\xa1\xc4\xaf gyvenant\xc4\xaf su Norma, kuri pasirodo esanti gyva ir sveika. Nusipirkusi pistolet\xc4\x85, Luiza gr\xc4\xaf\xc5\xbeta kit\xc4\x85 dien\xc4\x85 ir nu\xc5\xa1auna Norm\xc4\x85. Policija v\xc4\x97l j\xc4\x85 suima, ta\xc4\x8diau i\xc5\xa1kyla klausimas: Luiza jau buvo nuteista u\xc5\xbe Normos nu\xc5\xbeudym\xc4\x85 ir atliko bausm\xc4\x99. Jei bus pripa\xc5\xbeinta, kad prie\xc5\xa1 7 metus teismas suklydo ir nuteis\xc4\x97 nekalt\xc4\x85 \xc5\xbemog\xc5\xb3, kils didelis triuk\xc5\xa1mas. Ir jei tuomet buvo nu\xc5\xa1auta ne Norma, kas buvo ta moteris ir kas \xc4\xafvykd\xc4\x97 nusikaltim\xc4\x85? Nors pra\xc4\x97j\xc4\x99 7 metai, perk\xc4\x97limo laukiantis prokuroras Turisi ir buv\xc4\x99s Luizos advokatas Maninas, jau pakeit\xc4\x99s savo veiklos specializacij\xc4\x85, v\xc4\x97l susiduria buvo tyrime. I\xc5\xa1siai\xc5\xa1kinama, kad prie\xc5\xa1 7 metus tame rajone dingo turist\xc4\x97 i\xc5\xa1 Vokietijos Edita Molendorf, taip pat \xc5\xa1viesiaplauk\xc4\x97, kaip ir Norma. Teisme Luizos vyras papasakoja, kad tuomet jis buvo Editos \xc5\xa1anta\xc5\xbeuojamas ir ketino jai sumok\xc4\x97ti pinigus, ta\xc4\x8diau rado j\xc4\x85 negyv\xc4\x85 (grei\xc4\x8diausiai nu\xc5\xbeudyt\xc4\x85 \xc5\xbemonos) ir su Norma paliko \xc4\xafrodymus, kad neva buvo nu\xc5\xbeudyta \xc5\xa1i. Savo ruo\xc5\xbetu advokatas Maninas m\xc4\x97gina \xc4\xafrodyti, kad prie\xc5\xa1 7 metus \xc5\xbemog\xc5\xbeudyst\xc4\x99 \xc4\xafvykd\xc4\x97 Klaudijus...'